Fiecare om are propria minte și propria putere, ca să-și aleagă destinul.
Da, am cerut scaunul electric și l-am cerut
deoarece e o moarte instantanee.
6. SĂ NU UCIZI.
DUPĂ REINTRODUCEREA PEDEPSEI CAPITALE ÎN SUA, ÎN 1976,
PESTE 8.000 DE PERSOANE AU FOST CONDAMNATE LA MOARTE.
ACEASTA ESTE POVESTEA DEȚINUTULUI CU NUMĂRUL 0-375690.
ÎNCHISOAREA STATALĂ
Mulți speculează că am cerut scaunul electric
ca să-mi prelungesc execuția.
Fals!
Știu că sunt vinovat.
Ce rost are să ai pedeapsa capitală dacă nu e folosită corect?
UN SERIAL ORIGINAL NETFLIX
Când am intrat, am tras un foc.
Apoi m-am apropiat și am mai tras o dată.
Glonțul i-a străpuns obrazul și s-a înfipt în mandibulă.
L-am împins după un birou și l-am înjunghiat de vreo 25 de ori.
Nu-mi venea să cred. Eram uluit că am ucis pe cineva.
Nu-mi pare rău.
DEPARTAMENTUL ȘERIFULUI DIN DISTRICTUL RANDALL, TEXAS
Am început să-l înjunghii pe bărbatul de pe canapea.
O PROBLEMĂ DE VIAȚĂ ȘI DE MOARTE
ÎN MARTIE 1997, WAYNE DOTY A FOST CONDAMNAT PENTRU CRIMĂ.
ÎNCHISOAREA STATULUI FLORIDA
ACUM E ÎN CELULELE CONDAMNAȚILOR LA MOARTE.
DEPARTAMENTUL PENITENCIARELOR
Nu închizi oameni în celule. Nu sunt animale.
Nu o faci. Nu te aștepți ca acel individ
să fie om după ce l-ai închis în celulă, nu așa funcționează.
Îl face pe om și mai rău decât era când a intrat acolo.
M-am născut în Pueblo, Colorado, pe 12 aprilie 1973.
Tata era alcoolic.
Tot timpul era la băut sau plecat cu prietenii lui.
A fost foarte violent cu toate mamele mele vitrege.
Îmi amintesc foarte limpede un lucru.
O bătuse pe Shelly așa de rău, că ea arăta
de parcă tocmai fusese în ring cu Mike Tyson.
Jumătate din păr îi fusese smuls,
ambii ochi erau umflați, avea nasul spart și buzele sparte.
Dacă am fi avut vreo armă în casă, dar tata n-a avut niciodată,
l-aș fi ucis pe tatăl meu.
Și ar fi trebuit să fac asta de mult.
Din acel moment, conflictele mele cu legea au escaladat.
Am început să fug de acasă, am început să fur cecuri
și bani de la tata, încercam cu disperare să scap din acel mediu.
Apoi, când aveam 15 sau 16 ani, am plecat de acasă.
Am spus că nu mai rezist, eram la vârsta când puteam pleca de acasă.
DUPĂ CE A PĂRĂSIT CASA,
DOTY A UMBLAT PRIN ȚARĂ MAI MULȚI ANI.
PRIMA BISERICĂ A DOMNULUI ȘCOALA DE DUMINICĂ
ÎN 1996, LA 23 DE ANI, S-A ANGAJAT LA O FABRICĂ ÎN PLANT CITY, FLORIDA.
Bunicul meu îmi spunea tot timpul:
„Băiete, nu ține lucruri în tine, fiindcă dacă o faci, se vor acumula
și vor răbufni, iar tu vei avea necazuri mari.”
Exact asta s-a întâmplat.
Am început să beau mai mult și am devenit mai agitat și mai furios.
Harvey Horne era șeful meu.
Era și intermediar la vânzarea de metamfetamină.
Așa că mă duceam la el și luam metamfetamină.
Eram la el acasă într-o seară.
M-am dus acolo cu un pistol,
dar nu intenționam să-l jefuiesc sau să-i fac ceva.
Luasem arma ca să o dau la schimb pe droguri.
Când am ajuns acolo,
amândoi consumaserăm metamfetamină o săptămână întreagă.
S-a iscat o ceartă.
Când s-a ridicat din fotoliu, am știut imediat
că ori ne vom bate urât cu pumnii,
ori va trebui să-l omor pe loc sau măcar să-l rănesc
și, dacă tot îl împușc, de ce să nu-l omor?
Am reușit să-l împing la o parte și, când l-am împins,
am scos revolverul și l-am împușcat în față de aproape.
Nu știam dacă e mort sau nu.
Mi-am spus că nu pot să las un om pe moarte în casa lui.
Am descărcat pistolul de cinci ori în fața lui.
Merita să moară? Probabil că nu.
Dar e mort și nu-l pot aduce înapoi.
Procuratura a cerut pedeapsa cu moartea,
dar, fiindcă nu aveam antecedente grave, a renunțat și am fost condamnat
la închisoare pe viață, fără posibilitatea eliberării condiționate.
ÎN 2011, DOTY ERA DEȚINUT ÎN ÎNCHISOAREA STATULUI FLORIDA.
Am așteptări mari în privința respectului.
Ofer respect și vreau respect, indiferent dacă ești deținut sau gardian.
Nu e întotdeauna așa, mai ales cu deținuții.
Pe atunci, vindeam tutun. Nu aveam voie să deținem.
Deci era o piață neagră.
Xavier Rodriguez.
Inițial am crezut că a furat ceva de la mine.
Era tânăr. Avea gura mare. M-a făcut „albinos căcănar”.
DOTY ȘI UN COLEG L-AU PĂCĂLIT PE RODRIGUEZ CU O PROVOCARE,
OFERINDU-I ȘANSA SĂ CÂȘTIGE TUTUN, CUNOSCUT CA „RIP”.
I-am spus
că o să-i punem niște cătușe, care erau făcute din cearșafuri,
și, dacă se elibera, îi dădeam rip.
Un pachet de rip era vreo sută de dolari în închisoare pe atunci.
A fost de acord.
Apoi m-am dus și l-am strâns de gât,
ca să-și piardă cunoștința.
Știu că, dacă întrerupi circulația sângelui spre creier,
în câteva minute moare, deoarece creierul nu mai are oxigen.
Cam în 15 secunde s-a pișat pe el. Am văzut urina pe podea.
L-am înjunghiat de vreo 25 de ori în abdomen și în piept.
După ce l-am omorât, am fumat o țigară,
am făcut un duș, m-am dus la gardieni
și le-am spus: „Aveți un mort la etaj.”
Totul a fost calculat.
Să fiu într-o închisoare de maximă securitate
și să pot face asta a fost ceva extraordinar.
Nu e nicio îndoială în privința vinii mele în cazul ăsta.
Nu are rost să mă chinuiesc psihic, să mă ascund
și să inventez o fantezie că n-aș fi vinovat, când știu că sunt.
LA PROCES, DOTY A PLEDAT VINOVAT
PENTRU UCIDEREA LUI XAVIER RODRIGUEZ.
A FOST CONDAMNAT LA MOARTE ÎN 2013.
DENVER, COLORADO
Mă numesc Mary Cole. Sunt mama lui Wayne Charles Doty.
El e Randy. Ieșise recent din armată.
Ne-am întâlnit o vreme, am rămas gravidă și l-am avut pe Wayne.
Cântărea 2,77 kg, parcă.
Avea părul blond, cârlionțat, ochi albaștri.
Arăta exact ca tatăl lui acolo. Tatăl lui e blond cu ochi albaștri.
Lui Randy îi plăcea să fie liber.
Era genul de soț care pleca și nu se mai întorcea.
Într-o zi, eu și Randy ne-am certat.
Eu m-am dus la cumpărături.
Când m-am întors, Wayne și Randy dispăruseră.
Am sunat la poliție.
Le-am spus că fiul meu a dispărut și că tatăl lui l-a luat.
M-au întrebat: „Erați despărțiți?” Am spus că nu.
Ei au zis: „Randy, ca tată,
are tot atâtea drepturi asupra copilului ca și dv.”
Am crezut că poate va apărea într-un final, dar n-a făcut-o.
Nu l-a mai adus pe Wayne înapoi și nu mi-a dat vești despre el.
Wayne mi-a zis că Randy îi spusese că eu am murit.
LA 14 ANI, WAYNE DOTY A DESCOPERIT CĂ MAMA LUI, MARY, ERA ÎN VIAȚĂ.
A intrat în hambarul bunicii lui din Michigan și a găsit poze cu mine,
dar nu știa cine sunt și a întrebat-o pe bunica lui.
Ea i-a spus: „E mama ta.”
Când l-am văzut,
era mult mai mare, avea 20 sau 21 de ani.
Wayne a sunat și voia să vină în Denver,
să-și cunoască frații și sora.
I-am plătit avionul încoace.
A stat aici cel mult trei luni.
Când era aici, probabil că se simțea nelalocul lui.
Parcă se întreba dacă locul lui e aici sau nu.
S-a angajat, și-a cumpărat o mașină.
Îi plăcea să meargă cu cortul, deci avea prieteni.
Plecau vineri seara și se întorceau duminica.
Am venit acasă.
Mașina lui Wayne nu era.
Nicio urmă, așa că m-am gândit că iar a plecat.
A doua zi, nimic.
Șeful lui, patronul pentru care lucra,
m-a sunat și mi-a spus că a plecat, și-a dat demisia.
S-a întors în Florida. Tatăl lui avea nevoie de el acolo.
Nu înțeleg de ce a plecat așa cum a făcut-o.
Randy avea așa de multă putere asupra lui?
Sau Randy îl făcea să se simtă vinovat, așa că trebuia să se întoarcă acolo?
N-am mai știut nimic de el o vreme.
Apoi Randy m-a sunat și a zis: „Mary?”
Am spus: „Da.”
Cu vocea aia, cu accent de Florida.
„- Mary? - Da.
- Sunt Randy. - Să mori tu!
- Ce vrei? - Wayne a făcut-o de data asta.
- Ce a făcut? - A împușcat un tip în față de cinci ori.”
BARTOW, FLORIDA
Wayne Doty l-a omorât pe tata, l-a ucis cu sânge-rece.
L-a împușcat în față.
Numele tatălui meu era Harvey Eugene Horne al II-lea.
Eu sunt Harvey Eugene Horne al III-lea.
Petreceam multe dimineți de duminică la pescuit,
petrecând timpul ca tată și fiu.
Am avut multe zile frumoase pe lac, la pescuit.
Multe din primele mele amintiri sunt de la pescuit
și cele mai multe amintiri fericite sunt de la pescuit, cu tata.
Eu și tata eram foarte apropiați.
Eram singurul copil, fără frați, deci primeam toată atenția.
Toată iubirea și grija și tot ce puteai oferi unui om.
El îmi oferea mie totul.
Avea un simț al umorului dezvoltat.
Voia doar să se distreze, nu era răutăcios.
Era un tip grozav cu care să petreci timpul.
Chiar înainte să împlinesc 21 de ani,
eram la serviciu și au venit niște polițiști.
Apoi mi-au dat vestea, cea mai oribilă veste pe care am primit-o în viața mea,
că tata a fost ucis, a fost împușcat mortal.
Desigur, am jelit pierderea lui și, între timp...
am intrat în bucluc
și am făcut câteva lucruri pe care n-ar fi trebuit să le încerc
sau să le fac.
Sigur că mi-a afectat viața. Nu mai aveam pe cineva mândru de mine.
Orice fiu vrea să-și facă tatăl mândru de el,
într-o formă sau alta.
Mi-aș dori să fie aici, să aruncăm undița împreună
și să ne simțim bine, dar...
nu e, așa că, oricând pot,
încerc să vin pe lac și să fac același lucru.
Te iubesc, tată!
LA 14 ANI DUPĂ UCIDEREA LUI HARVEY HORNE AL II-LEA,
DOTY L-A UCIS PE XAVIER RODRIGUEZ ÎN ÎNCHISOARE.
A spus: „Mamă, îmi pare rău, dar...
sper să primesc pedeapsa capitală. Sper că-mi poți respecta dorințele.”
I-am spus că e adult,
poate să facă propriile alegeri.
Dar nu vreau să moară.
Nu până când Dumnezeu va spune: „Wayne, e timpul să vii.”
Dar nu la alegerea lui.
Nu e nicio îndoială în privința vinii mele în acest caz.
Am remușcări pentru victimă?
Nu am.
Dar mă gândesc la mama victimei și, dacă eu aș fi fost ucis,
aș vrea ca mama mea să aibă un deznodământ,
dacă eram eu în acea situație.
A fost plăcut să-i aud vocea.
Spune că merită asta, dar...
Iertați-mă. Dar el...
spune că merită să moară, pentru că a luat acea viață.
Dar, când a făcut-o,
a făcut-o ca să se salveze pe sine, să-și salveze afacerea.
Puștiul ăla încerca să ia afacerea lui Wayne.
E greu de înțeles cum a putut Wayne să facă acele lucruri.
Uneori încerc să mă pun în locul lui.
Nu cred că acest copil a primit vreodată iubire adevărată
în toată viața lui.
Doar când era mititel.
Cred că Wayne a petrecut atâția ani în închisoare,
încât nu mai știe altceva.
Și ce a învățat în închisoare,
trăind în închisoare, e să ai grijă singur de tine,
fiindcă nimeni nu o va face, dar...
Așa vrea Wayne să moară, să îl ucidă cineva?
Atunci se va simți mai bine? „Acum îl pot vedea pe Iisus.”
Nu.
GAINESVILLE, FLORIDA
ÎN 2013, DOTY A ALES SĂ SE APERE SINGUR
ÎN PROCESUL PENTRU UCIDEREA LUI RODRIGUEZ.
DEȘI NU A CERUT PEDEAPSA CAPITALĂ,
DOTY A DESCRIS EVENIMENTELE CU SINCERITATE.
BILL CERVONE A FOST AVOCATUL ACUZĂRII PENTRU STATUL FLORIDA.
A pledat împotriva pedepsei cu moartea,
dar tot ce a făcut și a prezentat juraților
ar fi avut ca rezultat, în opinia mea, concluzia că moartea era soluția adecvată.
BIROUL PROCURORULUI STATAL
Am avut multe contacte directe cu el.
De obicei, nu e așa, în niciun caz cu acuzații de crimă.
E un om foarte interesant, inteligent.
Este și extrem de înfricoșător.
Îți spune fără nicio emoție că a mai ucis,
că ar mai putea ucide, dacă ar crede că circumstanțele o impun.
E motivat de un cod moral puternic și unic pentru el,
chiar dacă ar fi complet inacceptabil pentru noi ceilalți.
Dar e o parte mare din viața lui.
UNIVERSTITATEA DIN FLORIDA
DUPĂ CE A PLEDAT VINOVAT,
DOTY A FOST CONDAMNAT LA MOARTE PE 5 IUNIE 2013.
CLĂDIREA PROCURATURII
DUPĂ TREI ANI, SENTINȚA LUI A FOST DECLARATĂ NECONSTITUȚIONALĂ.
CURTEA SUPREMĂ A STATULUI FLORIDA
Până acum vreo doi ani,
era legal ca jurații să recomande condamnarea la moarte prin majoritate,
iar judecătorul să ia decizia finală.
La momentul procesului lui Doty, asta s-a întâmplat,
un verdict dat de zece contra doi, recomanda pedeapsa cu moartea.
Curtea Supremă a Statelor Unite a schimbat regulile
privind pedeapsa capitală în America, în special în Florida,
acum vreo doi ani, într-un caz numit Hurst.
Ulterior deciziei în cazul Hurst, votul trebuie să fie unanim.
DECIZIA HURST A FĂCUT CA SENTINȚA LUI DOTY SĂ FIE NULĂ.
ACUM VA PRIMI SENTINȚA DE LA ALȚI JURAȚI.
Juraților li se va spune că nu trebuie să decidă
dacă el este vinovat sau nu, asta s-a stabilit deja.
Singura lor decizie este alegerea pedepsei.
Nu s-a schimbat nimic de la procesul din 2013,
care m-ar face să gândesc altceva decât gândeam atunci.
Singura sentință care cred că e etică și legală e pedeapsa cu moartea.
SIGLA STATULUI FLORIDA
ÎN 2016, DOTY A CONTACTAT ZIARELE, PLÂNGÂNDU-SE DE PROCES.
DEȚINUTUL VREA GRĂBIREA EXECUȚIEI
AM PLEDAT VINOVAT, IAR DOVEZILE CONFIRMĂ VINA.
PROCURATURA BAGĂ ASEMENEA CAZURI SUB PREȘ,
ȚINÂND ACUZAȚII ÎNCHIȘI ANI ÎN ȘIR.
ASTA PRIVEAZĂ FAMILIILE VICTIMELOR DE DEZNODĂMÂNT.
DOTY SUSȚINE
CĂ ÎNTÂRZIERILE PRELUNGESC SUFERINȚA RUDELOR VICTIMELOR SALE.
Pot folosi oricâte cuvinte ca să descriu sentimentele mele față de Wayne Doty,
dar, în acest moment, aleg să nu o fac, deoarece nu ajută cu nimic.
Nu-l aduce înapoi pe tata, nu schimbă părerea lui Wayne.
El vrea să-și bată joc de sistemul nostru juridic și a hotărât
că trebuie să ducă o luptă pentru dreptul său de a muri.
Nu a vrut să facă asta când l-a ucis pe tata.
După ce l-a ucis pe tata, a făcut tot ce a putut ca să nu fie închis.
Eu cred că e un laș criminal.
Wayne Doty e un laș criminal, exact asta e.
E așa de laș, că mai degrabă lasă statul Florida
să-i ia viața, în loc să și-o ia singur.
Nu-și făcea griji pentru viață până a hotărât că nu-i place închisoarea.
A petrecut ceva timp în închisoare,
apoi s-a răzgândit, a hotărât că nu e prea grozav.
„Singura mea scăpare e să mă sinucid, dar sunt un laș și nu mă pot sinucide.
Așa că pun pe altcineva să mă ucidă.”
Mulți m-au întrebat: „Ai obține un deznodământ dacă Wayne moare?
Ai obține un deznodământ dacă primește scaunul electric?
Ai obține un deznodământ să știi că omul care ți-a ucis tatăl e mort?”
Nu există deznodământ.
Nu știu de unde vin oamenii cu deznodământul,
deoarece, dacă închizi ceva înseamnă că nu mai e deschis.
Asta înseamnă că ai uitat de asta, iar eu nu voi uita niciodată
ce i-a făcut un laș criminal tatălui meu.
Deci ceea ce gândesc
și ceea ce simt e că mi-ar plăcea la nebunie
ca Wayne Doty să devină cel mai bătrân deținut în viață
din închisoarea statului Florida.
Să-și trăiască bătrânețea, când e decrepit și abia mai poate merge,
suferă și nu primește analgezice, nimic care să-i aline durerea,
să nu aibă un pat moale, să nu aibă confort.
Aș vrea să-l văd pe Wayne suferind tot restul vieții,
să moară bătrân în închisoare.
E cel mai bun lucru care i s-ar putea întâmpla lui Doty.
NAPLES, FLORIDA
Wayne e un băiat bun. E un om grozav.
Un om... FOST DEȚINUT
...foarte înțelegător și foarte inteligent.
Are o inimă bună.
Are o inimă de aur. Mulți ar vrea să aibă o inimă ca a lui.
Tata m-a părăsit înainte să mă nasc și a murit de o supradoză de heroină.
Mama nu mi-a fost alături.
Prima dată am fost închis în 2003.
După ce am făcut cinci ani de închisoare,
l-am cunoscut pe Wayne printr-un prieten care era...
Era un tip de treabă și a zis
că Wayne e un om bun cu care să discut de afaceri.
Odată ce am început să facem afaceri împreună,
să facem bani, să mestecăm tutun sau să facem diverse,
am început să formăm o prietenie care a devenit cu timpul
o relație ca între tată și fiu.
De asta îi spun „tată”,
fiindcă îmi e ca un tată.
Eu n-am avut tată când eram mic, deci...
Pentru cineva ca el... Sfatul pe care mi l-a dat
a fost ca un sfat de la tată pentru fiul lui, deci...
înseamnă mult pentru mine.
Ne scriem de două ori pe săptămână. El mă ține sănătos psihic.
Mă ține în frâu. Vreți o scrisoare de la Wayne?
Hai să intrăm aici!
Astea...
Astea sunt scrisori de la Wayne.
Luni, 18 ianuarie 2016.
„Salut, fiule! De unde să încep?
În primul rând, să știi că tata te iubește și iubirea mea e necondiționată, fiule.
Mă gândesc la tine mai mult decât te gândești tu la mine, dar e în ordine.
Vrei să te întorci în închisoare? Cu siguranță că nu.
Acolo vei ajunge, fiule.
Vrei să-ți pierzi permisul?
Dacă mai conduci băut, vei deveni recidivist.
Ești închis și pierzi permisul. Uită de băutură! Era să mori.
Te iubesc și știu foarte bine că poți mai mult, Brett.”
Uitați-vă la toate scrisorile astea! Asta înseamnă corespondență.
Sunt prea multe ca să le număr. Poate fi o scrisoare de la el zilnic.
El mă susține și îl susțin și eu, iar asta e...
Când ai pe cineva...
E mai bine să ai un prieten bun decât 30 de prieteni falși.
Când te poți destăinui cuiva, când ai încredere în cineva
și știi că nu te va trăda, asta e ceva neprețuit.
Wayne l-a ucis pe Rodriguez din cauza tutunului.
Wayne a primit o cantitate mare de tutun,
ca să o pună în căruciorul de distribuție și să o ducă altcuiva.
Rodriguez a furat tutunul.
Erau bani mulți. Trebuia să se întâmple ceva.
Wayne a fost pus în situația de a alege între viața lui și cea a lui Rodriguez.
Nu a fost ca și când l-a împușcat fără motiv.
A existat un motiv.
A avut un motiv pentru care a făcut ce a făcut.
Dar a fost forțat să o facă, într-un fel.
Dacă ar fi avut părinți care l-ar fi sprijinit
și i-ar fi fost alături în copilărie, el n-ar fi fost în situația asta.
Dacă îl execută, va fi devastator pentru mine.
Fiindcă îmi e ca un tată.
Întotdeauna mi-a dat sfaturi bune.
Acum văd viața altfel.
El a avut un mare impact asupra vieții mele, absolut.
Am spus: „Dacă nu te lupți,
vei lăsa în urmă oameni care te iubesc.”
Iubirea e necondiționată.
Când iubești pe cineva, îl iubești indiferent de alegerile sale,
indiferent de ce a făcut.
Când iubești pe cineva, îl iubești și atât.
Iar eu îl iubesc, mi-e ca un tată.
E cel mai bun prieten al meu.
TALLAHASSEE, FLORIDA
DOTY A ALES IAR SĂ SE APERE SINGUR LA AUDIEREA PENTRU NOUA SENTINȚĂ. TOTUȘI, LEGILE DIN FLORIDA ÎL OBLIGĂ SĂ AIBĂ UN AVOCAT DIN OFICIU.
Ca avocat din oficiu,
trebuie să fiu pregătită în orice clipă să intervin în acest caz.
În orice clipă, Wayne îmi poate spune:
„Copek, vreau să faci asta.”
Cred că șansele cu Wayne sunt mici, dar trebuie să fiu pregătită.
AVOCATA LUI DOTY
Deoarece, la fiecare etapă critică, judecătorul trebuie să-i reamintească:
„Ai dreptul la un avocat. Vrei să ai avocat?”
Pot spune că Wayne, de la bun început, imediat ce a primit pedeapsa capitală,
a zis: „Ce ne trebuie ca să grăbim execuția?”
Aș spune că îl cunosc bine pe Wayne.
Wayne e un om foarte greu de înțeles.
Dar îmi place să cred că a ajuns să aibă încredere în mine,
nu doar ca avocata lui, ci și ca prietenă.
E clar că Wayne nu e educat. Dar e inteligent? Absolut.
Are un intelect dezvoltat.
Și e foarte curios.
Există prejudecata
că oamenii condamnați la moarte sunt monștri și sunt oribili.
Nu încape îndoială, au făcut lucruri oribile,
dar asta nu îi definește, nu sunt doar atât.
Eu nu aș vrea să fiu definită de cel mai urât lucru
pe care l-am făcut în viața mea.
Wayne a fost găsit vinovat de omor calificat,
deci, la următorul proces, doar se stabilește
dacă primește moartea sau închisoare pe viață.
Procesele pentru pedeapsa capitală sunt stresante.
Toate procesele care decid libertatea cuiva sunt stresante,
dar cele care decid viața sau moartea sunt foarte stresante.
Wayne e un om sincer, uneori, e de o sinceritate brutală.
Chiar dacă ce face Wayne e doar să prezinte situația juraților,
să lase decizia în seama lor, fără a pleda pentru o anumită preferință,
sper că le va arăta juraților bunătatea din el.
Desigur, speranța mea e că ei vor vedea valoarea vieții lui și că...
Și că îi vor cruța viața.
CU PUȚIN TIMP ÎNAINTEA NOII SENTINȚE,
DOTY A ACCEPTAT SĂ RĂSPUNDĂ LA ALTE ÎNTREBĂRI.
Wayne Doty e un laș criminal.
Exact asta e.
E așa de laș, că preferă să lase statul Florida
să-i ia viața în loc să și-o ia singur.
Mi-ar plăcea să-l văd pe Wayne suferind toată viața în închisoare,
să moară bătrân în închisoare.
E cel mai bun lucru care i s-ar putea întâmpla lui Doty.
Îmi pare rău că simte asta fără să mă cunoască.
Dacă el simte că trebuie să-mi petrec toată viața în închisoare, așa să fie!
Tatăl său nu a fost un om fără pată.
Merita să moară? Probabil că nu, dar e mort și nu-l pot aduce înapoi.
Îmi pare rău, nu am puterea să fac asta.
Wayne l-a ucis pe Rodriguez pentru tutun.
Nu a fost ca și când l-a împușcat fără motiv.
A existat un motiv.
A avut un motiv pentru ce a făcut.
Dar a fost și forțat să o facă, într-un fel.
Wayne a fost pus în situația de a alege între viața lui și cea a lui Rodriguez.
Nu pot spune cu certitudine că Rodriguez a fost
cel care mi-a furat tutunul.
Nu știu dacă el a fost sau nu. Nu aveam dovezi.
Și nu l-am văzut cu ochii mei luând ceva din căruciorul
din care trebuie să fi fost luat.
După ce am stat și m-am gândit bine,
ce om normal ar permite să fie legat la mâini,
când a greșit cu ceva cuiva?
Ne-am mai certat cu câteva luni înainte.
A început de la un ziar banal.
El, dând dovadă de lipsă de respect, m-a făcut „albinos căcănar”.
În închisoare sau altundeva, să-mi spună cineva așa
e o mare lipsă de respect, nu îmi cade prea bine.
De ce? Eu nu vorbesc așa.
Și pun mare preț pe respect.
Dacă eu ofer respect, vreau să și primesc, indiferent cine ești sau ce statut ai.
Asta e firea umană.
Dar acum el e mort și nu-l mai pot aduce înapoi.
În sistemul tău de valori, asemenea lipsă de respect,
să faci pe cineva „albinos căcănar”, e motiv de crimă?
Poate fi, deoarece, dacă alții aud că ți se spune așa
și văd că treci cu vederea, atunci, devii pradă.
Poate deschide o ușă mare, care aș prefera să nu fie deschisă.
Aș închide-o imediat ce se deschide.
Am 44 de ani, merg pe 45.
Sunt matur, nu sunt un tânăr agitat, cum sunt tinerii din ziua de azi.
Nu suport să stau 15 minute cu un tânăr agitat.
Am senzația că vrea să facă ceva rău.
Singura cale de a curma suferința cuiva e să-l omori pe loc.
Știu că sună dur, dar așa e.
E cineva obligat să ucidă pe altcineva? Nu.
El nu era o amenințare pentru mine. Nu trebuia să moară. Dar a murit și nu-l pot aduce înapoi.
Atunci, a părut lucrul potrivit de făcut cu acel individ.
Sunt un om violent și așa sunt eu.
Mi s-a insuflat asta din copilărie.
Așa sunt eu.
Sunt vinovat că am omorât un om. Am acceptat responsabilitatea asta.
Mi-am asumat responsabilitatea ca om.
E o responsabilitate mare de acceptat.
M-am pus singur în situația asta și acum mi-o asum.
Dacă ținea de mine,
aș fi mers de la tribunal direct în sala de execuție.
Aș putea termina conversația asta acum
și aș merge în sala de execuție, să termin odată.
Să-i spun familiei victimei: „Îmi pare rău. Nu îl pot aduce înapoi,
dar, dacă asta vă va oferi un deznodământ, așa să fie! Hai s-o facem!
Voi vă puteți continua viața, iar eu mă voi odihni într-un loc mai bun.”
Am făcut ceva greșit
și trebuie să plătesc pentru faptele mele.
TRIBUNALUL DISTRICTULUI BRADFORD
PE 26 FEBRUARIE 2018,
DOTY S-A ADRESAT JURAȚILOR PENTRU ULTIMA DATĂ.
Sunt un criminal.
În mod normal, în situația și în circumstanțele astea,
un avocat ar sta în fața voastră și v-ar implora
să-l condamnați pe acuzat, pe clientul său, la închisoare pe viață.
Ieri am avut o discuție lungă cu oamenii mei.
Și, orice sentință vi se pare...
necesară,
asigurați-vă că decizia voastră se bazează pe dovezi, nu pe considerente personale,
și se bazează pe lege.
E tot ce am de spus. Mulțumesc.
Domnilor jurați, acum vă veți retrage să deliberați.
DUPĂ MAI PUȚIN DE PATRU ORE, JURAȚII S-A ÎNTORS CU VERDICTUL.
Domnilor jurați, înțeleg că ați ajuns la un verdict.
Vă rog să-mi trimiteți verdictul! Aprod!
„Noi, jurații, considerăm în unanimitate că acuzatul Wayne C. Doty
trebuie condamnat la moarte.”
Vreau să fiu amintit ca omul care sunt cu adevărat, nu ca un prefăcut.
Nu ca un om care încearcă să fie cineva care nu e.
Ce rost are să ai pedeapsa capitală dacă nu e folosită corect?
De câte vieți e nevoie ca oamenii să înțeleagă
că, orice se întâmplă în mintea mea, mi-a fost implantat acolo din copilărie?
Acesta sunt eu, sunt fericit să fiu așa
și întotdeauna voi fi cine sunt.
Nu mulți pot spune asta.
Preferă să fugă toată viața și să încerce să evite realitatea,
dar eu vreau să o înfrunt și să termin cu asta. DOTY RĂMÂNE ÎN CELULELE CONDAMNAȚILOR LA MOARTE.
DATA EXECUȚIEI SALE NU A FOST STABILITĂ.